# Córdoba kalifái

### A Wikipédiából, a szabad lexikonból.

Córdoba kalifáinak története túlnyúlik az Öreg kontinens határain. Egészen Damaszkuszig kell elmennünk helyileg, időben pedig 750-be utaznunk, hogy megtaláljuk az ibériai kalifák gyökerét. A córdobai kalifák mindegyike az Omajjád-dinasztia tagja volt. Az Omajjádok pedig egészen a fentebb említett 750-ig tartották damaszkuszi kalifa címüket, amely akkoriban az egész arab világ urainak járt ki.

A trónról I. Abd ar-Rahmant üldözték el, akinek hat éven keresztül menekülnie kellett ellenségei elől, míg el nem érte Észak-Afrika nyugati partvidékeit. Gibraltárnál átkelt a szoroson, és a kicsi ibériai iszlám uradalmakat erős seregével egyesítette 756-ban. Így jött létre a Córdobai székhelyű emírség, amelynek az Al-andalúz nevet adták. Ebből származik a mai Andalúzia neve. Az arab birodalom központja Córdoba városa lett, és virágkorában Észak-Afrikán kívül az egész félszigetet uralma alatt tartotta.

Az erős államot a Kairó központú Fatimidák dinasztiája támadta meg, amelynek hatására III. Abd ar-Rahman felvette a kalifa címet, hogy ezzel rangban méltó ellenfelének mutassa magát a kairói uralkodókkal. A főként kereskedelemből élő kalifátus túlélte a riválisok támadásait, és virágkorát élte, amikor az utolsó Omajjád kalifa 1031-ben utód nélkül halt meg. Ekkor darabjaira hullott szét Andalúzia, és a kicsiny, széthúzó, független arab birtokokat később a keresztény reconquista egyenként felszámolta.

Uralkodó | Hatalmon volt | Megjegyzések
--- | --- | ---
Córdoba Omajjád emírjei
I. Abd ar-Rahman | 756-788 | Egyesítette az Ibériai-félsziget kisebb iszlám uradalmait, és létrehozta a Córdobai Emirátust.
I. Hisám | 788-796 |
I. al-Hakam | 796-822 |
II. Abd ar-Rahman | 822-852 |
I. Mohamed | 852-886 |
al-Mundhir | 886-888 |
Abdullah ibn Mohamed | 888-912 |
III. Adb ar-Rahman | 912-929 | 929-ben felvette a kalifa címet.
Córdoba Omajjád kalifái
III. Abd ar-Rahman | 929-961 |
II. al-Hakam | 961-976 |
II. Hisám | 976-1008 |
II. Mohamed | 1008-1009 |
Szulejmán | 1009-1010 |
II. Hisám | 1010-1012 | Második trónra lépése.
Szulejmán | 1012-1017 | Második trónra lépése.
IV. Abd ar-Rahman | 1021-1022 |
V. Abd ar-Rahman | 1022-1023 |
III. Mohamed | 1023-1024 |
III. Hisám | 1027-1031 | Utód nélkül halt meg. Ez nemcsak az Omajjád-dinasztia, de a Córdobai Kalifátus végét is jelentette.

A lap eredeti címe "http://hu.wikipedia.org../../../c/%C3%B3/r/C%C3%B3rdoba_kalif%C3%A1i.html"

Kategóriák: Spanyol uralkodók | Listák

##### Views

- Szócikk
- Vitalap
- Aktuális változat

##### Keresés

##### Más nyelveken

- English
- Català
- Español
- Français
- Nederlands
- Polski
- Português
- Svenska